CELEX: 31992R3483
Language: el
Date: 1992-11-27 00:00:00
Title: Κανονισμός (ΕΟΚ) αριθ. 3483/92 του Συμβουλίου της 27ης Νοεμβρίου 1992 για την τροποποίηση του κανονισμού (ΕΟΚ) αριθ. 1307/85 που επιτρέπει στα κράτη μέλη να χορηγούν ενίσχυση στην κατανάλωση βουτύρου

Avis juridique important

|

31992R3483

Κανονισμός (ΕΟΚ) αριθ. 3483/92 του Συμβουλίου της 27ης Νοεμβρίου 1992 για την τροποποίηση του κανονισμού (ΕΟΚ) αριθ. 1307/85 που επιτρέπει στα κράτη μέλη να χορηγούν ενίσχυση στην κατανάλωση βουτύρου  

Επίσημη Εφημερίδα αριθ. L 353 της 03/12/1992 σ. 0007 - 0007

ΚΑΝΟΝΙΣΜΟΣ (ΕΟΚ) αριθ. 3483/92 ΤΟΥ ΣΥΜΒΟΥΛΙΟΥ  της 27ης Νοεμβρίου 1992  για την τροποποίηση του κανονισμού (ΕΟΚ) αριθ. 1307/85 που επιτρέπει στα κράτη μέλη να χορηγούν ενίσχυση στην κατανάλωση βουτύρουΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας ότι το καθεστώς που καθιερώθηκε από τον κανονισμό (ΕΟΚ) αριθ. 1307/85 (3), με το οποίο επιτρέπεται στα κράτη μέλη να χορηγούν ενίσχυση για το βούτυρο που προορίζεται για τελική κατανάλωση από ιδιώτες, έληξε στο τέλος της γαλακτοκομικής  περιόδου 1991/92- ότι, για να αποφευχθεί μείωση της κατανάλωσης του βουτύρου, θα πρέπει να παραταθεί αυτό το καθεστώς ενίσχυσης μέχρι τη λήξη της γαλακτοκομικής περιόδου 1992/93 με μέγιστο ποσό που θα μειωθεί από την 1η Ιανουαρίου 1993,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 του κανονισμού (ΕΟΚ) αριθ. 1307/85 τροποποιείται ως εξής:  1. στο πρώτο εδάφιο, οι όροι "1991/92" αντικαθίστανται από τους όρους "1992/93"-  2. το δεύτερο εδάφιο αντικαθίσταται από το ακόλουθο κείμενο:  "Η ενίσχυση αυτή δεν δύναται να υπερβαίνει τα 50 Ecu ανά 100 χιλιόγραμμα βουτύρου. Ωστόσο, από την 1η Ιανουαρίου 1993, το εν λόγω ποσό μειώνεται σε 25 Ecu ανά 100 χιλιόγραμμα βουτύρου."  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την έναρξη της γαλακτοκομικής περιόδου 1992/93. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Νοεμβρίου 1992. Για το Συμβούλιο  Ο Πρόεδρος  J. PATTEN   (1) ΕΕ αριθ. L 221 της 28. 8. 1992, σ. 4. (2) Γνώμη που διατυπώθηκε στις 19 Νοεμβρίου 1992 (δεν έχει ακόμη δημοσιευθεί στην Επίσημη Εφημερίδα). (3) ΕΕ αριθ. L 137 της 27. 5. 1985, σ. 15. Κανονισμός όπως τροποποιήθηκε τελευταία από τον  κανονισμό (ΕΟΚ) αριθ. 3092/91 (ΕΕ αριθ. L 293 της 24. 10. 1991, σ. 9).